شه‌فه‌ق نيوز/ خوه‌ينيشانده‌ره‌يل له‌ ئيواره‌ى دوشه‌ممه‌ له‌ ديره‌ وه‌ختيگ ده‌سكردنه‌ خوه‌ينيشانداين، ئه‌ويش دوياى ئه‌وه‌گ جه‌نگ و مرافه‌ وه‌ل هيزه‌يل ئه‌منى له‌ ناوچه‌يل فه‌قير نشين دريژه‌ داشت له‌ ده‌ورگرد به‌غداى پايته‌خت ئه‌را يه‌كه‌مجار له‌ رويداگيگ ك 15 كوشياگ له‌لى كه‌فته‌و.
يه‌يش له‌وه‌ختيگ روێ وه‌ڕوێ بوينه‌وه‌ى له‌ شه‌و دريژه‌ داشت شماره‌ى كوشياگه‌يل به‌رزه‌و بوێ له‌ ماوه‌ى هه‌فته‌يگ ئه‌را 110 كه‌س و زوورميان له‌ خوه‌ينيشانده‌ره‌يل بوين و داواى ده‌س له‌كاركيشانه‌وه‌ى حكومه‌ت و خاسسازى كرديان.
جى باسه‌، دريژه‌وبوين تون وتيژى ئه‌را شار سه‌در جوور ته‌حه‌داييگ ئه‌منى تازه‌يگ ئه‌را ده‌سڵاته‌يل ك مامڵه‌ وه‌ل خراوترين خوه‌ينيشانداينه‌يل كرد له‌ وڵاته‌گه‌ له‌وه‌ختيگه‌و شكه‌ست وه‌ ريكخرياگ تيرۆريستى داعش هاوريا، يه‌يش له‌وه‌ختيگ ك وه‌دريژايى رووژگار كصه‌وكردن خوه‌ينيشانداينه‌يل له‌ شار سه‌در فريه‌ سه‌خت بوين، وه‌لێ سوپا تويه‌نست بارودوخه‌گه‌ ئارامه‌و بكاو دوياخريش خوه‌ى له‌تى كيشاوه‌و ئه‌رك بارودوخ ئه‌منى دريا ده‌س پۆليس ناوه‌ندى.
